Viborger Samler, 1846-05-02
Storbritannien og Jrland. Discussionen om de nye Resolutioner, Jernbanerne betræffende, har hverken i Over- eller Underhuset frembudt noget særdeles Mærke, ligt; paa den ene Side udhævedes Klager over den overvættes Speculationsaand og om sammes skadelige Følger for Almeenvellet, medens paa den anden Side Jernbanelongen Hudson og nogle Andre advarede for en overilet Opløsning af Jernbaneselskaberne. Nogle af T. Duncombe, i Underhuset foreslaaede additionelle Clausuler antoges ligeledes uden Afstemning. Lord Sandon udvirkede Husets Befaling til at alle de til Regjeringen indgivne Memoranda om Nedsættelse af Theetolden skulle forelægges Huset. Lorden viste, at den enorme høie Told, der rigtignok indbringer 4,800,000 Lstl. om Aaret, indskrænket i overordentlig høi Grad Theens Forbrug, hvilket allerede fremgaaer deraf, at medens Consumtionen af Kaffe er i de sidste 5 Aar stegen fra 25 til 34 Mill. Pd., er Consumtionen af Thee kun stegen fra 38, 118,000 Pund til 39,914,000 Pd. En naturlig Følge deraf var, at Handelen med China, der er en Tuskhandel, ei bringer de Fordele, som man med Ret har lovet sig af Tractaten med hiint Land, og at Udførslerne til China ingenlunde have tiltaget saa betydeligt som man turde vente. Den høie Told, som Theen betaler, og som udgjør 200 a 250 pCt. maa nødvendigviis nedsætte Producentens, en Gros og en Detail=Handlernes Fordeel til et Minimum, og kunne ikke bidrage til at vinde Chineserne. J de forenede nordamericanske Fristater indføres Theen toldfrit, paa Guernsen og i Australien betaler den kun 10 pCt. i Told, men deraf er da ogsaa Følgen at medens der i England kun consumeres 1 1/2 Pd. Thee pr. Jndivid, saa beløber Forbrugen sig paa Guernsey til 4 Pd. pr. Jndivid, i Australien til 11 1/2 Pd. Skatkammercantsleren hentydede derpaa at Regjeringen om ikke lang Tid vil fremkomme med Forslag til en Nedsættelse i Tolden. Det var den 22de at Lord Majoren af London gav i den ægyptiske Hal det sædvanlige aarlige Gjæstebud til Ære for Ministrene. Af disse vare tilstede: Sir Rob. Peel, Sir James Graham, Gladsione, Goulburn, Sir Sidney Herbert, Greverne Ripon, Dalhousie og St. Germans de fleste høiere Embedsmænd og et stort Antal til de høiere Classer hørende Herrer og Damer; i det Hele omtrent 200 Personer. Efter at Hovedtogst vare udbragte, reiste Sir Rob. Peel sig atter for at udbringe en Tvast for de Franskes Konge. Han erindrede om Kongens høilstaaende Charakteer, om den gode Forstaaelse imellem England og Frankerig, hvoraf Verdensfreden var afhængig, endelig om den venskabelige Modtagelse, som en Deputation fra Londoner-Communeraadet havde fundet ved det franske Hof, og vedblev derefter saaledes: "Men m. H., der ere for kort Tid siden indtrufne Begivenheder, der ville formaae Dem til at slutte Dem med mere end almindelig Jver til min Toast. Det er, synes mig, af Vigtighed at vise at det Uvillieraab, som i Anledning af disse nederdrægtige, seige og skjændige Snigmorderforsøghar reist sig i hele Frankerig, finder Gienklang ved Themsens Bredder. Det har behaget den almægtige Gud at tilintetgjøre hine gjentagne Forsøg paa at myrde hiin store Souverain. Men noget Godt, et varigt Gode er fremgaaet af hine mislykkede og kuldkastede Forsøg. Der er derved givet Kongen Leilighed til at lægge for Dagen en Grad af personligt Mod og Hervisme, som han, da han ikke har Leilighed til at anføre Hærene i Felten, neppe vilde have kunne udvise under andre Omstændigheder end dem, hvori han nu er sat. Jeg er, m. H., overbeviist om at det er Dem, som Englændere, behageligt at yttre Deres Uvillie over disse afskyelige Ferbrydelser og udtrykke vor Deeltagelse for hiin ophøiede Dame, de Franskes Dronning, der har deelt med sin Gemal hans Ulykke, hans Lykke og hans Farer, og der ved sin høilstaaende Charakteer, har udbredt en Glands over den høie Stilling, hvortil Forsynet har bestemt hende. Det vil være dem behageligt at udtrykke Deres Deeltagelse for hiin høilstaaende Familie, høilstaaende ei alene ved Fødselen, men ogsaa ved hiint andet Adels-Patent, som godtgjør at de til denne ædle Slægt hørende Prindser ere tappre og Prindsesserne dydige. Jeg er overbeviist om, at De, m. H., ville med Begeistring drikke denne Tvast, og derved slutte sig til mit alvorlige Ønske om at det ville behage den almægtige Gud endnu længe at bevare hiin Souverains Dage, for at saaledes Fredens Baand imellem England og Frankerig derved end mere maae styrkes og befæstes; thi saa længe denne Fred bestaaer og denne gode Forstaaelse opretholdes, ville vi der see en Garanti forVerdensfredens Opretholdelse, for Civilisationens Frem striden, og for Udvidelsen og Begrundelsen af alle Folke classer. Mine Herrer, Jeg opfordrer Dem til at drikke denne Trast paa den franske Konges Sundhed og paa at Forsynet maa forunde ham endnu mange Levedage!